Diari Oficial de la Generalitat Valenciana


Sumari del DOGV 322, del 27-12-1985 (1985/805497)

ORDRE de 30 de novembre de 1985, de la Conselleria d'Economia i Hisenda, per la qual s'especifiquen les característiques de la sèrie B de l'emissió del Deute Públic de la Generalitat Valenciana per a l'exercici 1985.
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   322

Data del DOGV
:   27-12-1985

Secció del DOGV
:   ALTRES DISPOSICIONS

Número del document
:   1985/805497


Data del document
:   30-11-1985

Organisme emissor
:   Conselleria d'Economia i Hisenda

Tipus de document
:   Ordre

Anàlisi jurídica

Ordre de 30 de novembre de 1985, de la Conselleria d'Economia i Hisenda, per la qual s'especifiquen les característiques de la sèrie B de l'emissió de Deute Públic de la Generalitat Valenciana, per a l'exercici 1985.  
El Decret 183/1985 de 23 de novembre acorda l'emissió del Deute Públic de la Generalitat Valenciana per un import global de sis mil nou-cents cinquanta milions de pessetes, dividit en dues sèries A i B. La primera per un import de quatre mil nou-cents cinquanta milions de pessetes i la segona per l'import de dos mil milions de pessetes. Emesa la sèrie A segons Ordre de 25 de novembre de 1985, aquesta norma desenvolupa el procediment a seguir per a l'emissió de la sèrie B.   
Complint allò disposat al Decret abans esmentat i en ús de l'autorització que en aquell hom confereix a aquesta Conselleria per a dictar les disposicions i resolucions necessàries per a la seua realització,   
ORDENE:   
1. Import de l'emissió.   
L'emissió de la sèrie B ascendeix a un import de dos mil milions de pessetes.   
2. Representació del Deute.   
El Deute Públic corresponent a aquesta sèrie es formalitzarà en títols-valors al portador de 10.000 pessetes nominals cadascun i agrupables en títols múltiples.   
3. Data d'emissió.   
La data d'emissió s'ha fixat per al dia 20 de gener de 1986, sient el període de subscripció des del dia 20 de desembre de 1985 fins el dia 20 de gener de 1986, tots dos inclosos.   
4. Subscripció.   
4.1 La subscripció es realitzarà a la par i lliure de despeses per al subscriptor.   
4.2 El subscriptor podrà ésser qualsevol persona física o jurídica.   
4.3 Les subscripcions hauran de remitir-se complimentades, continguent com a mínim. les dades incloses al model que hom adjunta com Annex d'aquesta Ordre, a qualsevol de les Caixes d'Estalvis amb seu social a la Comunitat Valenciana, abans de les 14 hores del dia 20 de gener de 1986. En el moment de formalitzar les subscripcions hom haurà de pagar l'import total de les quantitats subscrites.   
4.4. Si l'import total de les subscripcions superarà al corresponent a aquesta sèrie hom procedirà a realitzar un prorrateig en el qual s'establirà aquell procediment que supuse la major difusió de l'emissió. En principi el prorrateig no ha d'afectar a les quantitats que se subscriguen a fi d'instrumentar un mecanisme de contrapartida en Borsa, així mateix a aquelles que procedesquen d'Inversors Institucionals fins un import nominal de vint milions per subscripció, sempre que conjuntament no superen el trenta per cent de l'import de la sèrie.   
4.5. Una vegada efectuades les adjudicacions als subscriptors corresponents hom els farà entrega de la pòlissa de subscripció degudament intervinguda per l'Agent Mitjador Col·legiat, el qual aplicarà l'aranzel actual per a aquesta classe d'operacions, així com el títol o títols múltiples per l'import total assignat.   
5. Tipus d'interés i data de pagament dels cupons.   
El tipus d'interés nominal d'aquesta sèrie és del 11,75% anual, a pagar per semestres vençuts des de la data d'emissió. Les dates de pagament dels cupons corresponents seran els dies 20 de juliol i 20 de gener de cada any.   
6. Liquiditat.   
Els títols d'aquesta sèrie seran admesos d'ofici a cotització eh la Borsa Oficial de Comerç de València i gaudiran dels avantatges inherents a la cotització qualificada segons l'article 46 del Reglament de Borses.   
7. Característiques de l'amortització.   
La durada de l'emprèstit corresponent a aquesta sèrie és de tres anys, i s'amortitzarà plenament en acabar la seua duració: el dia 20 de gener de 1989.   
8. Assegurament i col·locació.   
L'assegurament i col·locació de la sèrie es regirà pel Conveni signat per la Generalitat Valenciana i les Caixes d'Estalvi de la Comunitat Valenciana en relació a l'emissió del Deute Públic per a 1985, en el qual a més de recollir la subscripció de la sèrie A, les Caixes signants es comprometran a formar un sindicat d'emissió que s'ocupe d'ambdues comeses. La Conselleria d'Economia i Hisenda per mitjançant la Direcció General de Política Financera ordenarà el pagament de la comissió de col·locació xifrada en el 0,5% brut i la d'assegurament la qual ascendeix a 1'1% brut de l'import nominal d'aquesta sèrie.   
9. Computabilitat.   
L'emissió corresponent a la sèrie B no és computable en el coeficient de fons públics de les Caixes d'Estalvi de la Comunitat Valenciana.   
10. Tractament fiscal.   
El tractament fiscal d'aquesta sèrie el mateix que es fixa per a les emissions de l'Estat segons allò establert a l'article 56 de l'Estatut d'Autonomia de la Comunitat Valenciana i l'article 14.5 de la LOFCA.   
11. Procediment per al pagament d'interessos i amortització.   
11.1. El pagament d'interessos i l'amortització d'aquesta sèrie es durà a terme mitjançant les entitats de dipòsit propietàries o depositàries d'aquesta, prèvia presentació de les corresponents relacions davant la Direcció General de Política Financera vint-i-cinc dies hàbils abans de les dates de pagament corresponents.   
11.2. En permanéixer els títols-valors en poder d'altres tenedors, el pagament dels interessos i de l'amortització es domiciliarà així mateix en una entitat de depòsit, davant la qual aquests hauran de dipositar els títols-valors en comissió de cobrament amb la finalitat d'exercitar aquest dret. Així mateix, les entitats comissionades remetran les relacions corresponents a la Direcció General de Política Financera, en els termes i terminis expressats a l'apartat anterior.   
11.3. En ambdos casos, l'entitat pagadora consignarà la diligència d'haver-se exercitat els drets de cobrament dels interessos i de l'amortització, si procedirà, en les dates de pagament corresponents.   
11.4. L'entitat de dipòsit davant la qual hom sol·licite el cobrament, retindrà en el seu poder els títols corresponents fins que no s'haja ordenat el pagament, a favor d'aquesta, per la Conselleria d'Economia i Hisenda, excepte quan el titular assegure l'import del venciment en els termes que convinguen amb l'entitat.   
12. Altres característiques.   
12.1. El Deute de la Generalitat Valenciana de la sèrie B a la qual es refereix aquesta ordre gaudix de totes les garanties, immunitats i privilegis propis del Deute de l'Estat.   
12.2 Donada la seua condició d'amortitzable, el Deute de la sèrie B es computarà pel seu valor nominal en tota classe de finançaments davant de l'Estat, Comunitats Autònomes, Diputacions Provincials, Ajuntaments i qualsevol corporació pública o administrativa.   
12.3. Els títols emesos dins de la sèrie B tindran la consideració de valors aptes als efectes d'inversió necessària en els corresponents coeficients de les Societats de Garantia Recíproca, de les Entitats d'Assegurança Privada i d'aquelles altres Entitats de característiques paregudes que tinguen reconeguda de forma automàtica aquesta aptitud.   
13. Producte i despesa d'emissió.   
13.1. El producte de la subscripció del Deute de la sèrie B s'aplicarà al Pressupost d'Ingressos, capítol 9, Variació de Passius Financers, article 93, «Emissió de Deute a Llarg Termini».   
13.2. Els imports subscrits hom els ingressarà dins d'un termini màxim de quatre dies naturals des de la data d'emissió, en qualsevol compte que la Tresoreria de la Generalitat Valenciana mantinga amb entitats de dipòsit.   
13.3. Les despeses que resulten de l'emissió hom les imputarà al crèdit concedit pel Pressupost en vigor, al capítol 2, article 29, concepte 291.   
14. Autorització.   
Hom autoritza a la Direcció General de Política Financera per dictar les disposicions i d'adoptar les mesures convenients que s'hi escaiguen en l'execució d'aquesta Ordre.   
Aquesta Ordre entrarà en vigor el mateix dia de la seua publicació al Diari Oficial de la Generalitat Valenciana.   
València, 30 de novembre de 1985.   
El Conseller d'Economia i Hisenda,  
ANTONI BIRLANGA I CASANOVA  
ANNEX  
Model de Butlletí de Subscripció de l'emissió de Deute Públic de la Generalitat Valenciana per a 1985- Sèrie B.  
Nom del subscriptor:  
DNI o CIF:  
Domicili: (1)  
Professió: (2)  
Edat: (3)  
Nombre de títols:  
Import total nominal:   
 Signatura del subscriptor  
(1) Municipi on estiga ubicada l'oficina que realitza la subscripció.   
(2) 1. Agricultors   
 2. Empresaris  
 3. Professions liberals  
 4. Empleats  
 5. Ames de Casa  
 6. Pensionistes  
 7. Entitats Financeres  
 8. Altres  
(3) A. Fins 25 años  
 B. 26 a 35 años  
 C. 36 a 50 años  
 D. 51 a 60 años  
 E. Més de 60 años  
Veure imatge